num_pages: 416
description: Τις τελευταίες μέρες του Πρώτου Παγκοσμίου Πολέμου, η επανάσταση εξαπλώθηκε στη Γερμανία, έστειλε τον Κάιζερ Γουλιέλμο στην εξορία και μετέτρεψε το Βερολίνο σε πεδίο μάχης. Η εξέγερση των Σπαρτακιστών πνίγεται στο αίμα. Και εν μέσω όλων αυτών, ο αστυνομικός επιθεωρητής Νικολάι Χόφνερ βρίσκεται στα χνάρια ενός κατά συρροήν δολοφόνου που σκοτώνει γυναίκες από τις φτωχογειτονιές του Βερολίνου με τελετουργικό τρόπο, χαράσσοντας πανομοιότυπα σημάδια στην πλάτη τους. Ώσπου, μια μέρα, ο Χόφνερ ανακαλύπτει ένα καινούργιο πτώμα. Δεν είναι άλλο από το πτώμα της Ρόζας Λούξεμπουργκ, που έχει και αυτό τις ίδιες χαρακιές στην πλάτη.Οι φήμες που κυκλοφορούν θέλουν τη Ρόζα κατακρεουργημένη από τον αγριεμένο όχλο. Το σχέδιο όμως που είναι χαραγμένο στην πλάτη της έχει μια άλλη ιστορία να διηγηθεί. Πολύ γρήγορα η Πόλπο, η πολιτική αστυνομία, αναμειγνύεται στην έρευνα και παρεμποδίζει το έργο του Χόφνερ.Ο Τζόναθαν Ραμπ ζωγραφίζει την ολοζώντανη, επιβλητική εικόνα μιας πόλης και ενός λαού που ισορροπεί ανάμεσα στο χάος του Πρώτου Παγκοσμίου Πολέμου και το σκοτάδι που έρχεται - μια εποχή όπου πολιτικοί καιροσκόποι, μικροκακοποιοί και χαρισματικοί ηγέτες σπεύδουν να γεμίσουν το κενό που έχει δημιουργηθεί. Σ' αυτό το κενό βαδίζει και ο Χόφνερ που, αν και έχει να παλέψει με τους δικούς του προσωπικούς δαίμονες και παρά τις συνεχείς προειδοποιήσεις των ανωτέρων του, είναι αποφασισμένος να ανακαλύψει ποιος δολοφονεί τις γυναίκες του Βερολίνου, ενώ την ίδια στιγμή βυθίζεται όλο και πιο πολύ στο μυστήριο που περιβάλλει το θάνατο της Ρόζας. Ακολουθώντας τα ίχνη του δολοφόνου, ο Χόφνερ θα οδηγηθεί σε μια διαδρομή γεμάτη σκοτάδια και απρόσμενες ανατροπές, μέσα από τους ρημαγμένους δρόμους της πόλης. Σύντομα θα διαπιστώσει ότι τίποτα δεν είναι όπως φαίνεται. Κάθε του βήμα θα τον φέρνει αντιμέτωπο με ανθρώπους διατεθειμένους να τον εμποδίσουν με κάθε τρόπο να μάθει την αλήθεια για τη Ρόζα. Μπροστά του συναντά τα Φράικορπς, τα ακροδεξιά παραστρατιωτικά σώματα που μάχονται εναντίον των εχθρών της παλιάς Μεγάλης Γερμανίας. Οι αντισημίτες υποστηρικτές της θεωρίας της ανωτερότητας της φυλής χαίρονται με την εξαφάνιση της "Κόκκινης Ρόζας, της μικρής Εβραίας που προσπάθησε να μεταφέρει την επανάσταση του Λένιν στο Βερολίνο". Ο Χόφνερ όμως θα βρει συμμάχους στα πιο απίθανα μέρη, ενώ οι σύντροφοι της Ρόζας θα τον εφοδιάσουν με πολύτιμα ντοκουμέντα.Ο Ραμπ απέδειξε ότι έχει το ταλέντο όχι μόνο να γράφει αφηγήματα γεμάτα σασπένς, αλλά και να φωτίζει τις σκοτεινότερες πλευρές της Ιστορίας.Με τη "Ρόζα" ζωντανεύει μια πρωτεύουσα που ακροβατεί στο χείλος του γκρεμού και μας παραδίδει έναν ήρωα γοητευτικά περίπλοκο, μπλαζέ, γεμάτο ελαττώματα, αλλά οξυδερκή· τον επιθεωρητή Νικολάι Χόφνερ.
language: English
title: Rosa
titlecomplete: Rosa (Berlin Trilogy, #1)
genres: Fiction, Historical, Mystery, Thriller, Detective, Mystery Thriller, Historical Mystery, Germany, Historical Fiction, Crime
ratings_count: 1223
places: Berlin
series: Berlin Trilogy 
publisher: Three Rivers Press